تاھیر سەعید

سەرەتای ژیان و خوێندنی 
تاھیر کوڕی سەعید و ناسناوی بنەماڵەکەی (طارِفیَن)ە، لە ساڵی ١٩٢١ لە گەڕەکی (بەفری قەندی)ی شاری کۆیە ھاتووەتە دنیاوە، ساڵی ١٩٢٦ لە تەمەنی پێنج ساڵیدا خراوەتە قوتابخانەی ئوولا. قۆناغی ناوەندیی لە کەرکووک و خانەی مامۆستایانی سەرەتاییی لە ساڵی ١٩٣٧ لە بەغدا تەواوکردووە. ساڵی ١٩٤١ بە مامۆستا دامەزراوە لە شاری کۆیە.گۆڤاری گەلاوێژ (بەرگی یازدەهەم / بەشی یەكەم) ژیاننامە و پێڕست، ل 7959 - 7960، ئامادەكردنی (سدیق ساڵح، ڕەفیق ساڵح، عبدوڵڵا زەنگەنە) لە بڵاوكراوەكانی بنكەی ژین بۆ بووژاندنەوەی كەلەپووری و بەڵگەنامەیی و ڕۆژنامەوانیی كوردی.

 چالاکیی سیاسی 
کە (پارتی دیموکراتی کورد) پێک ھێنراوە، بووە بە ئەندام. ساڵی ١٩٤٩ گواستراوەتەوە بۆ شاری ھەولێر و تا ١٩٥٢ لەوێ بووە. پاشان براوەتەوە بۆ کۆیە و لە ١٩٥٣یشدا گواستراوەتەوە بۆ (دیانە).

 بەڕێوبەرایەتی 
لەبەر سەرکەوتووییی لە ھەردوو بابەتی زمانی ئینگلیزی و بیرکاریدا، حکوومەت ناردوویە بۆ خولێکی پەروەردەیی لە زانکۆی ئەمریکاییی لە وڵاتی لوبنان. لە ١٩٥٧ گەڕاوەتەوە بۆ کۆیە. باوەڕپێکراوێکی فرۆشتنی گۆڤاری «گەلاوێژ» بووە لە شاری کۆیە. لە ١٩٦٤ بووە بە بەڕێوەبەری قوتابخانەی ئوولا. لە ١٩٧١ خانەنشین بووە.

 کۆچی دوای 
لە ڕۆژی ١٨ی کانوونی یەکەمی ١٩٨٩ کۆچی دواییی کردووە.دوو لاپەڕەی دەستخەتی ژیاننامەکەی، ئامادەکراوی بەڕێز سامی.

 سەرچاوەکان 

پۆل:لەدایکبووانی ١٩٢١